شەفەق نیوز/ سەرچەوەیگ ئەمنی، ئمڕوو جمعە، خەوەردا ک پارێزگای
نەینەوا شەویگ پڕ لە سیمای رووداوەیلیگ هاتووچو وەخوەی دی، بەشیگیان سەخت بوین، لەوەر
تەمە خەسەگە ک ئەیە دوو رووژە گشت وڵاتەگە پووشاگە.
سەرچەوەگە ئەرا ئاژانس شەفەق نیوز وت: لەلای کەمەو ٨
رووداو هاتووچو بویە، ٣ لەلیان وەجووریگ سەخت بوین، رووداوەگان لەوەر تەمەگە و نەمەنی
نووڕستن قومیان، ولە فرەی رووداوەگان، یا ماشینەگان لەڕی درەچگن یا کەفتنە چاڵ و
دووڵەگان لە کنار ریەگان، وەتایبەت لە ریە دەیشتیەگان.
وتیش؛ لەناو هەیشت رووداوەگە، ٤ لەلیان لەناوچەیل باشوور
مووسڵ بوین، و دووان لە رەیەگەی وەرەو ناوچەیل خوەرائاوای نەینەوا ری مووسڵ- تەلەعفەر.
سەرچەوەگە ئاماژە کرد ک هیچ مردنیگ لەو رووداوەیلە تۆمار نەکریار
تەنیا زەخمەیل کەمیگ لەلای بەشیگ لە شۆفێرەگان.
